
holpon. Wherfor, as holy chyrche thys day worschepyth all
the seyntes of Heven generaly yfere1, hopyng to be holpen by
thorn, ryght soo, on Sowlesmasse-day, holy chyrch makyth
mynd, and syngyth and redythe generaly for all the sowles
that ben yn purgatory, havyng full beleve forto relesch2 thorn
of thor payne, othyr8 yn parte, othyr yn all, Wherfor ych*
crysten man and woman schall, as thys day, helpe the sowles
that ben yn payne, for soo thay mown5 and they woll; for
the lest prayer that ys made for thorn dothe thorn ese, so
thagh8 a man say but thus: "God have mercy on all crysten
sowles!" so that he that sayth thus, be yn chary te and out of
dedly synne. Then schull ye know wele that thre thynges
helpen soules most out of penance, that ys: devot prayng,
almes-gevyng, and masse-syngyng.
Devot prayer helpyth moch a man sowle; for, as a lord
that hath a man yn dystres, at the prayer of his godde
servand, other he relesches all, other som[e], soo God, at the
prayer of his trew servand, releschuth a sowle that he prayth
for, othyr yn party, other yn all.
(p. 270.) Also almes-gevyng helpyth moch thorn ; for as
watyr quenchethe fure yn our syght, ryght soo almes-dede
qwenchethe the fure that brenneth thorn yn thor payne....
The thrydde helpe that the sowle hathe ys massys syngyng;
for when any soule apereth to any man, evermore he wylneth7
and prayth forto have massys songen for hym. For ryght as
mete and drynke conforteth a man when he ys febull, ryght
soo the sacurment comfortethe and strenktheth the sowles
that hyt byn don fore....
(p. 271.) In the [Golden Legend] we fynden how that
fyschers of Seynt Tybaude yn the hot hervest token yn thor
nettes a gret clot of yse8, and beron hyt to hym, for he was
pottagur9; and wyth that yse thay refreschet the grete hete
of his fete, as oft as hit was layde to. Then herd he a voyce
that spake to hym out of the yse and sayde: " I am a sowle
that dray my penons10 her; and woldyst thou syng thrytty
masses contynuantly I schuld be delyverd of my penance/1
1 together,     2 release.     * either.     4 each.     * are able.     * though.
T desireth.      * ice.     * gouty*     'la dree my penance.
